钦定古今图书集成/明伦汇编/氏族典/第614卷 > 《郑樵通志》 > 斛律平
## 钦定古今图书集成/明伦汇编/氏族典/第614卷 > 《郑樵通志》 > 斛律平

按《北齐书斛律金传》，“金兄平，便弓马，有干用。魏景明
中，释褐殿中将军，迁襄威将军。正光末，为贼所掳，后
走奔其弟金于云州，进号龙骧将军。为杜洛周所破，
归尔朱荣待之甚厚。以平袭父爵第一领民酋长。高
祖起义，以都督从，封固安县伯。寻进为侯，行肆州刺
史。周文帝遣其右将军李小光据梁州，平以偏师讨”
擒之。出为燕州刺史，领众一万讨北徐贼，破之。除济
州刺史，进爵为公。显祖受禅，封羡阳侯。皇建初，封定
阳郡公、青州刺史。卒赠太尉。